Գործիքային քիմիա

**Գործիքային վերլուծությունը** անալիտիկ քիմիայի ոլորտ է, որը հետազոտում է անալիտները՝ օգտագործելով գիտական ​​գործիքներ:

## Սպեկտրասկոպիա
Սպեկտրասկոպիան չափում է մոլեկուլների փոխազդեցությունը էլեկտրամագնիսական ճառագայթման հետ: Սպեկտրասկոպիան ունի բազմաթիվ  տարատեսակներ, ինչպիսիք են ատոմային կլանման սպեկտրոսկոպիան, ատոմային արտանետումների սպեկտրոսկոպիան, ուլտրամանուշակագույն-տեսանելի սպեկտրոսկոպիան, ռենտգենյան ֆլյուորեսցենտային սպեկտրոսկոպիան, ինֆրակարմիր սպեկտրոսկոպիան, Ռամանի սպեկտրոսկոպիան, միջուկային մագնիսական ռեզոնանսային սպեկտրոսկոպիան և ֆոտոէմիսիոն սպեկտրոսկոպիան:

## Միջուկային սպեկտրասկոպիա
Միջուկային սպեկտրոսկոպիայի մեթոդները օգտագործում են միջուկի և նյութի հատկությունները, հատկապես նյութի տեղական կառուցվածքը ուսումնասիրելու համար: Ընդհանուր մեթոդները ներառում են միջուկային մագնիսական ռեզոնանսային սպեկտրոսկոպիան (NMR), Մոսբաուերի սպեկտրասկոպիան (MBS) և շեղված անկյունային հարաբերակցությունը (PAC):

## Զանգվածային սպեկտրամետրիա
Զանգվածային սպեկտրամետրիան չափում է մոլեկուլների զանգված-լիցք հարաբերակցությունը՝ օգտագործելով էլեկտրական և մագնիսական դաշտերը: Գոյություն ունեն իոնացման մի քանի եղանակներ՝ էլեկտրոնների իոնացում, քիմիական իոնացում, արագ ատոմային ռմբակոծում, լազերային իոնացում և այլն։ Նաև զանգվածային սպեկտրամետրիան դասակարգվում է ըստ զանգվածային անալիզատորների մոտեցումների՝ մագնիսական հատված, քառաբևեռ զանգվածի անալիզատոր, քառաբևեռ իոնային ծուղակ, Ֆուրիեի փոխակերպման իոնային ցիկլոտրոնային ռեզոնանս և այլն:

## Բյուրեղագրություն
Բյուրեղագրությունը տեխնիկա է, որը բնութագրում է նյութերի քիմիական կառուցվածքը ատոմային մակարդակում՝ վերլուծելով էլեկտրամագնիսական ճառագայթման դիֆրակցիոն օրինաչափությունները կամ նյութի ատոմների կողմից շեղված մասնիկները: Առավել հաճախ օգտագործվում են ռենտգենյան ճառագայթները: Չմշակված տվյալների հիման վրա կարելի է որոշել ատոմների հարաբերական տեղաբաշխումը տարածության մեջ:

## Էլեկտրաքիմիական վերլուծություն
Էլեկտրավերլուծական մեթոդները չափում են էլեկտրական պոտենցիալը վոլտներով կամ էլեկտրական հոսանքը ամպերով անալիտ պարունակող էլեկտրաքիմիական բջիջում։ Երեք հիմնական կատեգորիաներն են՝ պոտենցիոմետրիան (չափում է էլեկտրոդի պոտենցիալների տարբերությունը), կուլոմետրիա (չափում և բջջի հոսանքը ժամանակի ընթացքում) և վոլտամետրիա (բջջի հոսանքը չափում է պոտենցիալի փոփոխման ժամանակ)։

## Ջերմային վերլուծություն
Կալորաչափական և ջերմաչափական վերլուծությունը չափում է նյութի և ջերմության փոխազդեցությունը:

## Տարանջատում
Տարանջատումը նյութերի խառնուրդների բարդությունը նվազեցնելու համար է: Քրոմատագրաֆիան և էլեկտրաֆորեզը այս գործընթացները իրականաղնող մեթոդներն են։

## Հիբրիդային տեխնիկա
Այս տեխնիկայի համակցությունները առաջացնում են «հիբրիդային» կամ «հիֆենացված» մեթոդները։ Այսօր մի քանի օրինակներ օգտագործվում են, իսկ նոր հիբրիդային մեթոդը դեռ մշակման փուլում է:

Հիֆենացված տարանջատման մեթոդը վերաբերում է երկու կամ ավելի տեխնիկայի համակցմանը` քիմիական նյութերը լուծույթներից առանձնացնելու և դրանք հայտնաբերելու համար: Ամենից հաճախ, մյուս տեխնիկան քրոմատոգրաֆիայի ինչ-որ ձև է: Հիֆենացված մեթոդը լայնորեն կիրառվում է քիմիայում և կենսաքիմիայում։ 

Հիֆենացված տեխնիկայի օրինակներ են՝

*Գազային քրոմատագրություն-զանգվածային սպեկտրամետրիա (GC-MS)
*Հեղուկ քրոմատագրություն-զանգվածային սպեկտրամետրիա (LC-MS)
*Հեղուկ քրոմատագրություն-ինֆրակարմիր սպեկտրասկոպիա (LC-IR)
*Բարձր արդյունավետության հեղուկ քրոմատարաֆիա կամ էլեկտրասփրեյ իոնացման զանգվածային սպեկտրամետրիա (HPLC/ESI-MS)
*Քրոմատագրաֆիա-դիոդային զանգվածի հայտնաբերում (LC-DAD)
*Մազանոթային էլեկտրաֆորեզ-զանգվածային սպեկտրամետրիա (CE-MS)
*Մազանոթային էլեկտրաֆորեզ-ուլտրամանուշակագույն-տեսանելի սպեկտրասկոպիա (CE-UV)
*Իոնային շարժունակության սպեկտրամետրիա–զանգվածային սպեկտրամետրիա
*Պրոլատ տրոխոիդային զանգվածային սպեկտրամետր

## Մանրադիտակ
Մոլեկուլների, կենսաբանական բջիջների, կենսաբանական հյուսվածքների և նանոնյութերի վիզուալացումը շատ կարևոր և գրավիչ մոտեցում է վերլուծական գիտության մեջ: Նաև այլ ավանդական վերլուծական գործիքների հետ հիբրիդացումը հեղափոխություն է վերլուծական գիտության մեջ: Մանրադիտակը կարելի է դասակարգել երեք տարբեր տիպերի՝ օպտիկական մանրադիտակ, էլեկտրոնային մանրադիտակ և սկանավորող զոնդի մանրադիտակ: Վերջերս այս ոլորտը արագորեն զարգանում է համակարգչային և տեսախցիկների արդյունաբերության արագ զարգացման պատճառով:

## Լաբորատորիա չիպի վրա
Դրանք սարքեր են, որոնք միավորում են մի քանի լաբորատոր ֆունկցիաներ մեկ չիպի վրա և րոնք ի վիճակի են կառավարել հեղուկի չափազանց փոքր ծավալները մինչև պիկոլիտրներ։

## Ծանոթագրություններ

Կատեգորիա:Անալիտիկ քիմիա
Կատեգորիա:Սպեկտրասկոպիա
Կատեգորիա:Քիմիա
Կատեգորիա:Քիմիայի բաժիններ